EteläManujen VeriRyhmä - ojenna kätesi! - MTK\nEteläManujen VeriRyhmä - ojenna kätesi!\nnull EteläManujen VeriRyhmä - ojenna kätesi!\nEteläisten liittojen maaseutunuoret tahtovat tehdä osuutensa veripalveluiden toiminnan tukemiseksi. EteläManujen oma VeriRyhmä on porukka, johon kannattaa liittyä verenluovutuksen yhteydessä.\nOletpa sitten vanha konkariluovuttaja tai joskus miettinyt veren luovuttamista, lähde mukaan tekemään hyvää! Joka arkipäivä Suomessa tarvitaan vähintään 800 verenluovuttajaa mm. onnettomuuksien uhrien, keskosvauvojen ja syöpää sairastavien auttamiseen.\n1. Tee verenluovuttajatesti osoitteessa sovinkoluovuttajaksi.fi.\n2. Varaa aika osoitteessa veripalvelu.fi/ajanvaraus. Voit luovuttaa missä tahansa luovutuspisteessä.\n3. Täytä terveyskysely veripalvelun nettisivuilla luovutusta edeltävänä tai samana päivänä. Kyselyn voi täyttää myös paikan päällä omalla tai Veripalvelun laitteella.\n4. Ota mukaan luovutukseen kuvallinen, virallinen henkilötodistus!\n5. Liity jäseneksi Etelä Manut VeriRyhmään kertomalla ryhmän nimi hoitajan haastattelussa. Vain ryhmään liitettyien luovuttajien käynnit kartuttavat ryhmän "veripankkitiliä".\nHuomaathan, että luovuttaja voi kuulua samanaikaisesti vain yhteen VeriRyhmään.\nLiittymisen jälkeen luovutukset kerryttävät ryhmän luovutuspisteitä automaattisesti. Myös ne käynnit lasketaan, jotka eivät johtaneet luovutukseen.\n6. Nauti luovutuksen jälkeen ansaitut kahvit ja ota loppupäivä rauhallisesti.\n7. Käy luovuttamassa uudelleen, kun se on sinulle mahdollista ja kartuta meidän yhteistä ”veripankkitiliämme”. Vähintään 10 luovutuskerrasta ryhmämme saa kunniakirjan ja VeriRyhmille järjestetään vuosittain myös arvontakampanjoita.\nTee luovutuksestasi Instagram postaus ja käytä ja tägää @etelamanut postaukseen, niin voimme jakaa sinun postauksesi Eteläisten liittojen maaseutunuorten Instagram tilillä. Muista tägätä myös @veripalvelu ja paikallinen veripalvelutoimisto, niin hekin voivat jakaa meidän postauksiamme!\n#ojennakätesi #veripalvelu #veriryhmä #hengenpelastaja


Mustavalkoisten koti: maaliskuuta 2016\nRemontin etenemisen myötä olemme tyhjentäneet ullakolta tavaraa kun niille on vihdoin lopulliset sijoituspaikat. Paitsi ettei ole.\nTavaraa on ihan liikaa. Meillä on kaksi keittiötä, mutta niihin ei mahdu läheskään kaikki astiat.\nMeillä on iso vaatehuone, mutta osa vaatteista jää ullakolle kun tila ei riitä. Meillä on liikaa huonekaluja.\n3,5 vuotta ollaan kyselty että "Missäköhän mahtaa olla...", "Oletko nähnyt sitä....", "Mihinköhän se on pakattu...". Ja nyt kysellään "Siis onko meillä tälläinenkin?!", "Mistä tää on tullut?", "Mitä me tällä tehdään?".\nOsa tavaroista lähti kirppiselle (hei hei Humppilan 70-luvun karmean vihreät & ruskeat vadit ja maljakot, ei jää ikävä vaikka halvalla meni), osan olen laittanut nettiin myyntiin ja osa viedään mökille ja loppujen kanssa ihmetellään yhä.\nRemontin aikana pärjäsimme ihmeen vähällä. Lähinnä itseäni ihmettelen. En tarvinnutkaan 50 jakkua (! kyllä, niitä oli niin paljon kun Tuusulasta muutettiin), en tarvinnut kymmentä paria kesäkenkiä (missäköhän ne mahtavat muuten olla...) enkä kaivannut montaa muutakaan asiaa, jotka ennen tuntuivat välttämättömiltä.\nVanhat esineet ovat kauniita, mutta joku tolkku niidenkin määrässä (tätä hoen mantrana kun kohdille osuu jotain ihanaa vanhaa tavaraa). Kaikesta en halua luopua, mutta jos edes osasta...\nRemontti alkaa olla siinä vaiheessa että voi kuvata hyvillä mielin (lue: eikä siirrellä ensin tarvikkeita ja koneita puoli tuntia jotta saa edes yhden ns. siistin kuvan).\nEteisaulassa on peilejä valon määrää maksimoimassa.\n(Huomatkaa Taran peti makuuhuoneen oven edessä. Se nukkuisi siinä paikassa joka tapauksessa, oli petiä tai ei. Meidän oma univahti.)\nEteisaula vuonna 2010\nLattiakompassi ja mummokoira päiväunilla. Ja kyllä, suunnat on tarkistettu :)\nKylpyhuone on työn alla, siitä tulee vihertävä. Toinen kylpyhuone on harmaa. Lasitiilien kautta tulee takkahuoneen isoista ikkunoista valoa kylpyhuoneeseen, toiselta puolelta luonnonvaloa tulee kodinhoitohuoneen ikkunoista kun ovi on maitolasia.\nKylpyhuone vuonna 2010\nKeittiön jälkeen odotetuin remontinvalmistumiskohde on sauna. Sitä on ollut talvi-iltoisin lenkin jälkeen ikävä...\nMakuuhuoneen seinälle pitäisi löytää taulu. Mieluisan löytäminen ei ole helppoa. Äitini päällysti 70-luvulla ostetut tuolit uudelleen.\nMyös näiden vanhojen tuolien päällystäminen on äitini työtä. Aivan ihanat nämäkin. Vielä kun keksisimme mihin ne tuolit laitettaisiin kun emme halua niistä luopua, mutta ei löydy hyvää paikkaakaan.\nVerhoihin löytyi kauniit pidikkeet, äitini ansiosta. Minä en ole verhoihmisiä. Onneksi äitini on.\nKeittiökin on nyt kokonaan valmis kun kauan etsitty messinkinen tanko löytyi Helakaupasta.\nRemonttia on jäljellä enää kylpyhuone, sauna ja kodinhoitohuone. Niin, ja kuisteille tehdään pintaremontti, mutta se on pikkujuttu siihen verrattuna mitä Juha on isäni avustuksella viime vuodet urakoinut. Grillikatos on suunnitelmissa, terassille pergola ja mökilläkin olisi uutta remonttikohdetta tiedossa...


by PuutonoksaPosted on 9 huhtikuun, 2021\nYhdenvertaisuuskokemus on tärkeä, muistuttavat etenkin keskustalaiset poliitikot. Se on muuten aivan totta. Kun en koe olevani yhdenvertainen, se herättää voimakkaita tunteita.\nHelsinkiläisenä olen joutunut pohtimaan, että miksi koen tämän yhdenvertaisuuden mantran epäoikeudenmukaisena erityisesti nyt pandemian aikana. Rokotteita ei siis voida alueellisesti jakaa niin, että missä hätä, niin sinne enemmän rokotteita? Kriisissä olevat saavat siis jatkaa kriisissä, ja ihmishenkien säästäminen ei olekaan se tärkein asia epidemian hoidossa?\nAsiantuntijat ovat puoltaneet rokotteiden keskittämistä pahimmille kriisialueille, mutta tässä tapauksessa hallitus ei toteuta lupaustaan perustaa päätöksiään asiantuntijoiden lausuntoihin, vaan päätöksiä ohjaavat ministerien salkut ja puolueiden kannatusluvut?\nA-studiossa haastateltiin jyväskyläläistä ylilääkäriä, joka totesi, että ihmiset kokevat hyvin epätasa-arvoisena sen, että rokotteita jaettaisiin kriisialueille enemmän. Ylilääkäri kertoi vielä tutkineensa ihmisten ajatuksia rokotteiden jaosta somesta. Ylilääkäri pohjasi oman kielteisen kantansa koronarokotteiden painotettuun alueelliseen jakoon sillä, että kriisialueilla, kuten meillä Helsingissä, ei olla toteltu annettuja ohjeita eikä taudin jäljitystäkään ole osattu hoitaa. Ja tästä syystä emme ikään kuin ansaitse rokotteita.\nAsutustiheyteen, työpaikkoihin, koulujen kokoihin en edes ota kantaa, koska se nyt on aivan selvää, että isoissa kaupungeissa tauti leviää helpommin ja turvavälejä on vaikeampi pitää. Tämän lisäksi meillä täällä Helsingissä on monenlaisista kulttuureista tulevia ja eläviä ihmisiä. Ja kaikki ihmiset eivät vain halua sääntöjä totella. Tämä ihmisten tottelemattomuuden luulisi olevan tuttua myös siellä muualla.\nMe emme siis osaa täällä Helsingissä käyttäytyä, niinpä meille ei voida rokotteita enempää antaa. Että sellainen ansaintalogiikka. Jatketaan sitten samalla tavalla. Pitääkö meidän helsinkiläisten enää maksaa muiden kuntien kustannuksia? Eihän taloudellisesti kuralla olevat kunnat mitään rahaa tarvitse, koska itse ovat taloutensa huonosti hoitaneet? Olen itsekin somekeskusteluja lukenut, ja moni helsinkiläinen on hyvin pettynyt, kun joudumme rahoittamaan muita, kuralla olevia kuntatalouksia. Maksaisivat enemmän veroja siellä, missä rahat eivät riitä. Kuntaveroja kiristämällä lisää tuloja kassaan ja taloutta kuntoon!\nYlilääkäri antoi siis ymmärtää, että koska Helsingissä on itse aiheutettu huono tilanne, niin ei ole syyttä auttaa. Perustaakohan ylilääkäri kaikki päätöksensä tuohon ansaintalogiikkaan? Miten hän suhtautuu, kun hoidettavaksi tulee päihderiippuvaisia, ylipainoisia, tupakoitsijoita tai yleensä niitä elintasosairauksista kärsiviä? Heidän ongelmansa ovat usein itse aiheutettuja, joten ansaitsevatko he apua? Ylilääkärin ansaintalogiikan mukaan eivät.\nTupakan, alkoholin, rasvan ja sokerin vaikutukset tiedetään. Silti ihmiset juovat viinaa ja turruttavat mielensä sokerilla. Eivät siis tottele ohjeita, kuten helsinkiläinen ei tottele maskisuositusta, puhumattakaan turvaväleistä, joille malli on haettu enemmän Itäväylän autojonoista. Ylilääkärille tiedoksi, että kyllä suurin osa helsinkiläisistä ohjeita kirjaimellisesti noudattaa.\nJos meillä pystytään raha jakamaan tasan ja pelastamaan tottelemattomien kuntien taloudet, niin olisiko aika pelastaa myös kriisialueella asuvat ihmiset? Tiedän, että tätä tulipaloesimerkkiä on käytetty jo monesti, mutta ehkä jatkossa, kun Keski-Suomessa metsää palaa, niin sumutellaan koko Suomi, koska ansaintalogiikka.\nGolfkentällä etäisyydet hoituu automaattisesti, kun valitsee pelikaverin joka lyö pallonsa sata metriä pidemmälle.\nKun aletaan perustella mielipiteitä sillä, että kuka ansaitsee mitäkin, ollaan vaarallisella tiellä. Milloin tätä ansaintalogiikkaa voidaan käyttää? Ainako? Kuka päättää, kuka ansaitsee mitäkin? Yhtä vaarallinen tie on se, että ihmisten mielipiteeksi hyväksytään somekeskustelijoiden mielipide. Jos näin, niin sieltä löytyy muuten sellainenkin ryhmä, jonka mukaan länsimaalainen lääketiede on saatanallista ja sairastuttavaa.\nKriisialueelle pitää lähettää apua, ja on meidän velvollisuutemme auttaa kaikkia, paitsi jos se koskee Helsinkiä ja omaa maata? Silloin vedetään ansaintalogiikan mukaan. Yhdenvertaisuuskokemus oikein huokuu näistä päätöksistä.\nEhkä olen vain herkkänahkainen helsinkiläisten arvostelulle, ja rakkauteni kotikaupunkiani kohtaan sumentaa silmälasini. Pidän silti kohtuuttomana, että meidät kriisialueella asuvat tuomitaan kaikki. Toki tämä kaikkien tuomitseminen yhden ihmisen käyttäytymisen perusteella on vallitseva tapa: Persut ovat kaikki natseja, Vasemmisto on kommunismia, Vihreät ovat hihhuleita ja golffarit rikkaita kuin Roope Ankka. Silti kysyn: Jos rokotteiden alueellisella keskittämisellä säästettäisiin ihmiselämää, niin olisiko se keneltäkään pois?\nOlemme jo yli vuoden kitkutelleet menemään, ja kaikki on tehty, koska ihmishenki ja oikeus elämään on tärkeintä. Olen pettynyt, mutta en yllättynyt, että tästäkin tehtiin lopulta aluepolitiikkaa. Pelastetaan oma äänisaalis kuntavaaleissa, vaikka se sitten vaatisi muutaman ihmishengen pahimmilla korona-alueilla. Kaikki perustellaan logistiikkaongelmilla, yhdenvertaisuudella ja jo tehdyillä lupauksilla.\nTätä on Suomi vuonna 2021. Jyväskyläläinen ylilääkäri sattui vain antamaan kasvot sille, kuinka meillä ajatellaan ja omia mielipiteitä perustellaan. Olisi voinut olla moni muukin.\nPosted in Yhteiskuntamme ilmiötTagged blog, blogi, Helsinki, korona, koronavirus, kriisi, kriisialue, ministeri, puutonoksa, rokote, rokotus, STM, suomi, THL, yhdenvertaisuus\nPrev Lekalla päin näköä\nNext Neljän koon taktiikka: Kaikkea Kivaa Kannatuksen Kasvattamiseksi


Kuvassa Hillervontielle on pysäköity useita autoja juuri sille puolelle, jossa pysäyttämiskielto on. Vain vasemmalla oleva sininen auto on pysähtynyt lain mukaisesti.\nPorissa Sampolan kaupunginosan pihakaduille, muun muassa kuvan Hillervontielle, on hiljattain asennettu pysäyttäminen kielletty -liikennemerkki, jonka lisäkyltissä pysäyttäminen sallitaan vain huoltoyhtiön autoille. Taloissa asuu kuitenkin paljon ikäihmisiä, jotka joutuvat käyttämään taksia tai omaisten kyytiä päästäkseen ulos. Miten tähän ratkaisuun on päädytty?\nPorin kaupungin liikenneinsinööri Eija Riihimäki vastaa:\n– Parille Sampolan pihakadulle tosiaan jouduttiin laittamaan tehosteeksi kadun toiselle reunalle pysäyttämiskielto, koska kaduilla tapahtui jatkuvasti häiritsevää pysäköintiä molemmin puolin katua. Pysäköinti oli välillä jo niin runsasta, että se haittasi merkittävästi muun muassa pelastustoimintaa. Katselmoimme tilanteen poliisin, pelastuslaitoksen, kunnossapitoyksikön ja pysäköinninvalvonnan kanssa. Ainoana selkeänä ratkaisuna päädyttiin asettamaan pysäyttämiskielto kadun toiseen reunaan, jotta mahdolliset pysäköivät autot olisivat jatkossa vain kadun toisella reunalla. Pelastuslaitoksen mukaan tämä on helpottanut tilannetta huomattavasti.\n– Kadun toiselle reunalle auton siis voi hetkellisesti pysäyttää esimerkiksi iäkkään tai liikkumisrajoitteisen henkilön saattamiseksi. Pihakadulla pidempiaikainen pysäköinti on edelleen kiellettyä, ellei sillä ole erikseen pysäköinnille merkittyjä paikkoja. Tieliikennelain mukaan invapysäköinti pihakadulla on sallittua kadun sillä reunalla, jossa ei ole pysäyttämiskieltoa, mikäli siitä ei aiheudu huomattavaa haittaa pihakadun liikenteelle eikä muulle käyttämiselle.


Janne Räisänen kolmas Amatööri-PM:n ensimmäisenä päivänä - Hevosurheilu.fi\nJanne Räisänen kolmas Amatööri-PM:n ensimmäisenä päivänä\nJanne Räsänen on menestyksekäs amatöörikisojen osallistuja. Tanskan PM-turneelta tuli jo lähtövoitto. Kuva: Pauli Impola\nJuha-Pekka Ahonen voitti ensimmäisen ja Janne Räisänen toisen amatöörien Pohjoismaiden mestaruus -lähdön Tanskan Billundissa. Ahosen voittohevonen oli Timmy Ruusuviidan Princess VP, ja Räisäsen ykkösen toi italialaisruuna Ovidio Saf, jota valmentaa Preben Kjärsgaard. Ahonen oli toisessa lähdössä 10. ja Räisänen ensimmäisessä 8. sijalla.\nKärkisijaa pitää 22 pisteellä isäntämaan Dennis Kristiansen, joka ajoi molemmissa lähdöissä kakkoset. Ruotsin Henrik Nilsson on 19 pisteen turvin toinen. Janne Räisäsen 18 pistettä oikeuttavat kolmossijaan, JP Ahonen on 16 pisteellä neljäs. PM-kisat jatkuvat huomenna kahdella osalähdöllä Fyens Vaeddelöbsbanella Odensessa.\nBillundissa käytiin myös Monté-ohjastajien PM-kisaa. Karoliina Sinkkilä aloitti vahvasti kakkossijalla ensimmäisessä lähdössä, ja Mervi Laurila oli kolmas. Laurila ratsasti myös toisen lähdön, josta tuli kakkonen. Siinä kolmossijan otti Susanne Klemola. Voittajat olivat Norjan joukkueen Helene Kolle ja Elisabeth Jensen. Hankalan pisteiden laskusysteemin takia tulosten julkaiseminen viivästyy. Huomenna Odensessa on vielä yksi Monté-PM:n osakilpailu.\nA-ponien Pohjoismaiden mestaruus tuli Suomeen. Voittaja on Veera Marttila Pälkäneeltä ponillaan Wera. B-poneissa hopeaa otti kouvolalainen Moona Espo ponilla Amazon, kertoo Danskhv.dk -sivusto.\nTuore Pohjoismaiden mestari Wera – Veera Marttila. Kuva: Sanna Liiri


Takavalojen linssien korjaaminen? | Overdrive.fi\nTakavalojen linssien korjaaminen?\nKetju osiossa 'Kori', aloittaja Rivieraruisaaja, 29.12.2015.\n-68 Le Manssin takavalot on aika ruotosen näköset, halkeamaa löytyy ja muutama kimpalekin puuttuu. Uustuotantoa en ole verkosta löytänyt, yhdellä ameriikan osajopparilla oli useampia pareja kaupan, hintapyyntö 500 USD. Tänks bat nou tänks.\nOnko mitään vihjeitä tuommoisten muovinpalojen elvyttämiseen kotikonstein? Onko kukaan esim. leikellyt kimpaleita luovuttajayksilöistä ja onnistunut liimaamisessa?\nVeikkaisin ettei liimaamalla palasista taida tulla siistiä ikinä.\nJos näpertäminen kiinnostaa, niin tuolla konstilla vois onnistua linssienkin teko: http://www.timohapponen.net/muovimerkki/index.html\nToki vaatinee varmaan väriainetta joukkoon että saa linssistä punaisen.\nFuryIII '71, 29.12.2015\nLaitahan kuvaa, niin saattaisi arvioida korjausmahdollisuudet ja miettiä hieman tekniikkaa...\n3D-tulostus? Noita prittereitä alkaa olla kohta joka tallissa. Mallennus vaatii vähän työtä, mutta sitten niitä linssejä saa painaa yhtenä k*rpänä, kuin liukuhunnalta.\nhttps://www.youtube.com/watch?v=tbTGxqz ... e=youtu.be\nTuosta! Tuo kellertävä shaisse lienee liimanjämää, amerikan bob on koittanu jotain viritellä huonolla menestyksellä.\n^Ei todellakaan mikään "helppo homma" - Osien koko ja ohuet levykentät asettavat haasteita sekä hartsivalulle, että liimaamalla (tai jonkin sortin muovisulatuksella) korjaamiselle.\nKYSYMYS: Onko jonkin toisen mallin vastaavissa takavaloissa samanlaista ja samoilla mitoilla olevaa kehystä? (kenties helpommin saatavilla /edullisempia) - Tarkoitan siis tuota ulointa kehysosaa, joka sinulla on useista kohdista murtunut.\nJollei ole kehyksen donoria saatavilla, itse lähtisin etsimään tuosta samantyyppisestä muovista tehtyä levyä. Värillä ei ole väliä; joko ihan kirkasta tavaraa tai samanväristä punaista läpivärjättyä - tai jotain siltä väliltä - ei kuitenkaan tummempaa. Perustelu; Levystä tekemällä laajan levykentän saa suoraksi, hiottua oikean muotoon ja paksuuteen, eikä jää saumoja tms korjauksen merkkejä tuohon vaakatasossa olevaan kenttään, johon silmä autoa seisomakorkeudelta katsellessa aina ensinnä hakeutuu. Jos tuohon korjaukseen mennään, liimaksi täytyy valita jotain kovaa kirkasta epoksia tai epoksihartsia - Mielellään työstettävää- (Huom: Esim. tavallinen Plastic Padding tai Araltide eivät ole työstettäviä, jäävät hieman nahkean sitkeiksi ja rullautuvat esim hiottaessa).\nLiimauksen, muotoilutyöstön, hiomisen ja pinnan kiillottamisen jälkeen pinta ja väri voidaan viimeistellä läpinäkyvällä punaisella värilakalla. Sopivia löytyy esim. pienoismallimaalien tekijältä Tamiya. Tällätavoin sekä uusi että vanha pinta saa samanlaisen kestävän kiillon ja sävyerot tasoittuvat.\nJossain parin vuoden takasessa Mopar Muscle magazinessa korjasivat Road Runnerin tjsp takavaloja, mistä oli lohjennu isoja paloja yms.\nCarsystem 144.501/3M/Wurth 2k PUR liimalla kasaan, tueksi verkkoa, ja teipillä hakee muodot kohdalle.\nSit maalaa mattamustalla peittäen noi neliöt mistä näkyy valo.\nNoi on muutenkin mustat alkujaan ympäriltä?\nSaiskohan tuon kehysosan vaikka 3D tulostettua ja sitten siihen liittäis nuo keskiosat heijastimineen, kun näyttävät ihan pelastettavissa olevilta.\nHarri S, 29.12.2015\nToi 3d tulostus vois olla ihan kysymisen arvonen homma.\nTelkkarista tuli noin kuukausi pari sitten tää counts customs tai jotain sinnepäin sarjan jakso.\nSiinä ukot kaipas 63 Imperialiin ehjempiä takavaloja.\nNos linssit maksais tonnin.\nHyviä käyttäreitä ei oo olemassa.\nFirman uusin ukko ehdotti tulostusta.\nHintaan 100usd pari!!!!\nIdea ei sitten menny läpi koska herra Harrison on ansainnu autoonsa oikea linssit eikä mitään kopioita.\nNiitä tulostettuja ei ois erottanu nos valoista.\nMutta tämä tapahtu sitten telkkarissa eikä oikeassa elämässä.\nVarsinkin suomessa hintalappu voi olla toinen.\nMarmoritiskillä ei sanota edes päivää alle tonnin\nMinäpä kun en museohommista perusta, niin vääntelisin pellistä kaukalot ja niihin ruuvaisin jotain tämän tapaisia:\nhttp://www.ebay.com/itm/Red-10-LED-6-Ov ... 19d649d7ce\nVarmaankaan ei ne itse lamputkaan ole enää priimat, kun lasit ovat tuohon kuntoon rapistuneet?\nKomeeta näkemystä satelee, iso kiitos. Tosiaan paras hyökkäysvektori vois olla käydä noiden kehysten kimppuun, varsinaiset lasit on verrattaen ehjiä. Ne lienee "helpommin" irrotettavissa ja uudet kiinnitettävissä. Punaiset nuo on ihan alunperinkin olleet.\nVerkkoa/liimaa/maalia/pattinkia/pelliä tai 3D-scifiä! Eikä tosiaan nuo lamputkaan koteloineen ihan huiput ole, ihan uusiakin voisi harkita. Ei tuo Poncho muutenkaan tule museolaite olemaan...\nLainataanpas tätä kun itsellä aivan samat vaivat, ei tosin aivan noin pahat\nEli -72 2d Monacosta kyse.\nYhdestä 3d paikasta kyselin ja menasivat että liian isot, kahdessa osassa ja noin 90cm per palikka, ja hankalat muodoiltaan.\nOnko ehdotuksia korjaajasta ja tai uusien tekijästä, tietenkin jos tiedät mistä voi ehjiä ostella niin vinkin otetaan kiitollisina vastaan.\nhttp://i800.photobucket.com/albums/yy28 ... 8vhwvy.jpg\nLinkissä nyky tilanteesta kuvia\nTuon kehyksen voi kyllä mallintaa 3D:nä vastaamaan 95% alkuperäistä. Mutta ongelmana on se että nuo läpnäkyvät materiaalit on vielä tässä vaiheessa 3D tulostuksen polkua huonolaatuisia ja heikkoja.. Niiden kirkkaus ei ole tulostuksen jälkeen läpinäkyvä vaan en vaativat mekaanisen hionnan tai pinnan sulatuksen. Pinta käsitellään sen jälkeen lakalla. Vaikka osat saisikin tehtyä mallin avulla vaikkapa iMaterialisella tai Shapewayllä niin hintalappu tuon voluumisille osille on luokkaa 500e /kpl. Niillä parin tonnin "joka tallin" 3D extruusiokoneilla ei tuollaisia tehdä. Vaadittu menetelmä on lasersintraus ja koneet pyörii siinä 100000-400000e tietämillä riippuen minkäkokoisia kappaleita halutaan tulostaa ja millä tarkkuudella.\nToinen juttu on tuo mallinnus. Kohde ei ole kovin haastava, joten periaatteessa insinöörin CAD taidoilla tuon saa tehtyä. En usko että se on identtinen mutta hyväksyttävä. Muotoilija saa tuon tehtyä lähes 1:1, mutta kukaan ei näitä tee ilmaiseksi. Mallinnustyö on 50-250e/tunti riippuen onko kyseessä opiskelija vai ammattilainen.\nKun kerran haetaan kustannustehokasta tapaa, niin korjaa kehykset levyllä ja muovihitsaa saumat. Sen jälkeen hio ja kittaa pinnat ja maalaa ne hienokiteisellä hopealla. Loppuviimeistely Candypunaisella ja kirkaslakalla tai muutama prosentti viininpunaista massaa lakan sekaan. Kustannukset jää tuossa varmaan 90% halvemmaksi ja lopputulos ei ole välttämättä yhtään huonompi.\nEVO X, 30.12.2015\nLöysinpäs. noh oli siitä enemmän kuin muutama vuosi.\nhttp://www.hotrod.com/how-to/interior-e ... echniques/\nTuli aamuinen ajatus. Sekota araldiittia ja jotain punasta maalia sekasin. Levitä vaikka lasilevylle ja katso kuivuuko. Jos ei kuivu niin ei sitten mitään. jos kuivuu niin saattaa olla ihan käyttökelpoinen paikkausaine. Jotkut epoksihartsitkin on läpinäkyviä.\nItse korjasin yhden auton takavalot uhraamalla yleisemmän auton valot joista otin paloja ja liimasin ne korjattaviin valoihin runsaalla hyytelömäisellä pikaliimalla. Aluksi koitin kolvata. Ei onnistunut. Ei tullut ihan virheettömät, mutta paranivat yllä.\nYksi kaveri teki vuosia sitten omia kuston valoja punaisesta muovilevystä. Olisko hakenut levyn Etolasta. Teki puusta muotit molemmille puolille levyä. Rautaa painoksi. Sitten laittoi tavalliseen uuniin. Lämpöä en muista. Tuli yllättävän hienot. Ihan kaikkeen levy ei taipunut. Noihin kehyksiin taipuisuus varmasti riittää. Sitten vaan linssit irti dremelillä ja liimalla kiinni uusiin kehyksiin.\nItse tein mustasta muovi levystä yksinkertaisia sisustan osia samalla menetelmällä. Uunin sijasta käytin kuumailmapuhallinta. Lämmön arviointi puhaltimen kanssa oli hankalaa. Monesti muovi meni liiasta lämmöstä "ruvelle", mutta olin käynyt materiaalin Etolan hukkapalalaatikosta joten sudet eivät käyneet kalliiksi. Muodon tekemiseen käytin mitä tahansa käteen sopivaa missä oli oikea muoto. Kuten vastinpalaa ja lapiota.\nAraldit menee sameaksi ja kellertäväksi UV:n vaikutuksesta.\nSlant Sickness, 1.1.2016\nSama muovin lämpötaivutus tuli tuossa myös mieleen, kun näin kuvat.\nTai sitten vaan odottaa, että ebayn -ihmeelliseen maailmaan ilmestyy osia parin vuoden sisään tai johonkin ilmestyy raato myyntiin missä on ehjemmät linssit tai käyt vaan patjan alta hakemassa sen harraste tonnin ja ajelet iloisena ehjillä valoilla.\nAina kun itse ostan jonkun harrasteauton, niin nimenomaan ryhdyn ostamaan tiettyjä osia talteen, esimerkiksi sumuvaloja ja linssejä. Joissakin saattaa mennä joku vuosi, että löytyy, mutta kyllä ne on aina jostain tullut eteen.\nEsimerkiksi yhdet sumuvalot on vähän haasteelliset, pyynnit on ollut jossain 2k€-3k€ välillä kappale ja neljä valolinssiä tarvitaan, mutta kyllä ne sieltä sitten löytyi ihan sopuhintaan. Voi tosin olla, että uusista linsseistä kannattaa tehdä muoviset kopiot (alkuperäiset lasia) ja ajaa niillä.\nUskon myös, että tulevaisuudessa, vaikka tämä 3D tuntuu olevan ratkaisu kaikkeen, tulee alkuperäiset osat olemaan arvossaan kuitenkin.\nKyllähän rompetoreillakin on välillä kaikenlaista myynnissä.\nEikös sapluunan teko ja reikien umpeenkasvattaminen olis se paras ratkaisu jos kerran 500€ on iso raha.\nEsim lasikuituvahvisteinen plastic padding.\nUnohtakaa noi 3D printtaukset, ne ei oo viellä tätä päivää.\nDuunissa niitä käytetty 90 luvulta asti mutta niillä tehdyt kappaleet on joko kelvottomia kulutuskäyttöön tai sit vitun kalliita. Viime viikolla tuli ensimmäiset titaaniosat 3D printeristä ja sen saamiseen kuluttajakäyttöön voi mennä 20-vuotta.\nEihän se tosiaan ole mikään raha, jos vaikka vertaa mitä ne takavalot maksaa johonkin tuoreempaan käyttöautoon.


Kirjoittaja Aihe: Lyhyitä hiusmalleja (Luettu 1229326 kertaa)\n« Vastaus #180 : 11.06.07 - klo:11:16 »\nOisko tää Hannan uusi look lyhyt vai puolipitkä? Kiva anyway\n« Vastaus #181 : 14.06.07 - klo:08:44 »\nLainaus käyttäjältä: petomaani - 10.06.07 - klo:13:36\nHiuksista tuli aivan ihanat! Niska on muuten lyhyt, mutta molemmin puolin niskaa on sellaiset ohuet pidemmät osiot, sivuilta ja päältä lyhyt, paitsi tuossa pulisongien kohdalla taas pidemmät osiot, otsatukka on lyhyt ja voimakkaasti rikottu.\nSiis tämä niin ihana helppo laittaa ja tästä saa tosi "asiallisen" ja mikä parasta myös tosi sähäkän. Kaikki kaverit ja vieraammatkin on kehuneet\nMä olen 27-vuotias ja näytän kyllä mielestäni paljon nuoremmalta nyt. Itse asiassa on mun ikää arvattukin jo akselille 22-23v!\nMuutenkin näytän niin paljon paremmalta ja pirteämmältä. Mä olen joka kerta onnellinen kun katson peiliin.\nSitä paitsi ei tarvinnut edes värjätä hiuksia, jotenkin koko väri muuttui paljon paremmannäköiseksi. Itse asiassa kaikki kaverit on ensimmäisenä kehuneet mun uutta hiusväriä!\nYhtään ei kaduta, minäkään en ole pitkähiuksista sorttia ollenkaan. Kun en osaa pitää niitä auki, vaan mullakin ne on aina nutturalla, sykeröllä, ponkkarilla tai letillä. Ja onhan ne epäkäytännölliset, suihku vähintään kerran päivässä, paljon urheilua ja hikoilua, joten pakko pestä hiukset.Mä en voi olla likaisilla hiuksilla. Joten olen rehellinen ja myönnän itselleni, että minusta ei ole pitkien hiusten pitäjäksi\n« Vastaus #182 : 15.06.07 - klo:00:30 »\n^kuulostaa hyvältä! Koitahan saada kuvaa hiusmuutoksiin, vaikka simmoset "ennen - jälkeen"- kuvat.\n« Vastaus #183 : 16.06.07 - klo:11:01 »\nMusta olisi myös tosi kiva nähdä Annukan hiukset! Kuulostaa meinaan tosi hyviltä.\nIhana tuo Hanna Pakarisen uusi hiusmalli! Tykkäsin myös Katie Holmesin hiusmallista, joka oli tuolla puolipitkissä.\n« Vastaus #184 : 16.06.07 - klo:22:57 »\nMichelle Williams on kuin nuori Twiggy!\n« Vastaus #185 : 17.06.07 - klo:09:43 »\n^ No niinpäs onkin! Tosi hyvin sopii Michellelle tuo tukka, hienon näköinen.\n« Vastaus #186 : 20.06.07 - klo:17:14 »\n^^Totta, ja onpas nätti kampaus! Sopii Michellelle mainiosti, näyttää tosi kauniilta.\nParempi jopa kuin pitkä tukka hänellä.\n« Vastaus #187 : 24.06.07 - klo:10:33 »\nMua on alkanut himottaa (kesän vaikutusta?) leikata mun nykyinen puolipitkä polkkatukka lyhemmäksi. Tätä mallia olen mm. kuolannut ja toinen ihana on uusimman Hair-lehden kannessa oleva malli (en löytänyt netistä kuvaa)\nMulla on ollut lyhyet hiukset viimeksi n. 10 vuotta sitten niin vähän hirvittää lähteä leikkaamaan. Mun hiukset on aika ohuet ja liukkaat (tosin oikeilla tuotteilla saan ne sopivan karheiksi), onko muilla hentohiuksisillä kokemuksia tuo tapaisista malleista? Mietityttää myös, että jos tuo ei sovikaan niin sitten on hirveä työ kasvataa takaisin. Toisaalta taas kiinnostaisi päästä kerralla latvoista eroon ja saada kevyt kesätukka\n« Vastaus #188 : 24.06.07 - klo:17:18 »\nItselläni aika kampaajalleni viikon päästä ja uutta kesämallia metsästelen...\nNyt on puolipitkä polkkavekotus, jonka latvat ovat kovia kokeneet, joten pituutta pitäisi karsia enemmänkin...\nTuo tämän ketjun ekalla sivulla oleva Sienna Millerin lyhyt tukka olisi jotakuinkin sinne päin mitä mielin... Tahtoisin vaan katsella lisää samantyyppisiä malleja...\nMyös tuo Viivin Imagen kannessa oleva leikkaus on mielestäni hyvä\nKellään vinkkiä?Joku semmoinen sivu, missä näkisi kerralla monta pikkukuvaa, ettei tarvisi klikkaa koko ajan next, next, next ja katsella ihan vääränlaisia malleja...\n« Vastaus #189 : 24.06.07 - klo:17:27 »\n^ Ukhairdressersiltä ainakin löytyy aika laaja galleria, joka näyttää 24 pikkukuvaa per sivu:\n(En tosin ole vielä keksinyt miten tuosta saisi miesten hiusmallit rulattua pois... )\n« Vastaus #190 : 24.06.07 - klo:19:11 »\nMinako, sen uusimman Hair-lehden kannessa on kyllä NIIN namu kuva! Että! Ittellä on tällä hetkellä sun postaaman kuvan kaltainen leikkaus, ei tota tummaa sävyä kylläkään. Tykkään tosi paljon\n« Vastaus #191 : 24.06.07 - klo:21:31 »\nLainaus käyttäjältä: Misato - 24.06.07 - klo:17:27\nKun ottaa style gallerysta "search for a style" ja sieltä sitten valitsee female.\nHauska tuo Minakon ehkä tuleva malli Myös Michelle Williamsin tukka on tosi kiva, jollain tavalla tosi naisellinen vaikka ei siinä mitään naisellista sinänsä ole. Meni muuten vähän aikaa, ennenkuin tunnistin kenestä on kyse.\n« Vastaus #192 : 16.07.07 - klo:17:09 »\nAi että miten nätti! Osaako joku sanoa minkä mallisille kasvoille tämä voisi sopia?\n« Vastaus #193 : 18.07.07 - klo:16:17 »\n^ Kivan näköinen! Mun mielestäni tuo malli sopii melkein minkä tahansa mallisille kasvoille, mutta ei ehkä hirmu pyöreille kun nuo karvat tulee tuohon poskelle. Mutta jos ei laita poskelle niin menee varmasti jokaiselle kasvonmuodolle.\n« Vastaus #194 : 18.07.07 - klo:22:23 »\nJoo tosi ihana!! Mun mielestä sopis vaikka mimmoselle kasvonmallille. Kaikki on niin persoonasta kiinni, vaikka luettelis listan, minkä tyyliselle ei sovi yhtään. Tietty kannattaa tsekata, sopiiko omaan luonteeseen / kasvoihin. Ihan jalkapallonpyöreet kasvot eivät ehkä kaikkien mielestä kantais tota lookkia hyvin tai edes välttävästi, mutta on niitäkin tyttöjä nähty, joille muunlaiset ei sovikaan!\nOlen itte himoinnut seuraavanlaista mallia..\n« Viimeksi muokattu: 01.08.07 - klo:21:33 kirjoittanut petomaani »


Uutiset › BREVININ MATSIRAPORTTI: Tappioputki poikki Mikkelissä - HIFK\nBREVININ MATSIRAPORTTI: Tappioputki poikki Mikkelissä\nJukurit-IFK 0-1 (0-0, 0-0, 0-1)\nIFK onnistui katkaisemaan Mikkelissä tuskaisen viiden ottelun tappioputkensa. Tasaisesta ottelusta ei draamaa puuttunut ja voittomaaliakin odotettiin aina viimeiselle kympille asti. Kahdessa ensimmäisessä erässä ei vielä merkittäviä tapahtumia nähty, mutta kolmannessa tapahtui sitäkin enemmän. Viimeisellä kaksikymppisellä IFK:n alivoima joutui todelliselle koetukselle kahden ulosajon seurauksena. Kevin Lankisen torjunnat sekä uhrautuva puolustustaistelu tarjosivat mahdollisuuden stadilaisille ja vieraat hyödynsivät lopulta oman tilaisuutensa. Arttu Luttisen maali riitti tuomaan elintärkeät kolme pistettä Stadiin.\nAvauserä ei suuria tunteita kaukalossa tarjonnut. Jukurit olivat hienoisesti aktiivisempia, mutta huippupaikat olivat kortilla molemmissa päissä. Jasse Ikoselle ja Teemu Eroselle avautuivat vieraiden vaarallisimmat maalintekopaikat ensimmäisellä kympillä. Jälkimmäisellä puoliskolla stadilaiset pääsivät yrittämään johtomaalia kahdesti ylivoimalla näissä onnistumatta. Myös kotijoukkueella oli omat tilanteensa erässä toimittaa kiekko maaliin. Erätauolle kuitenkin siirryttiin maalittomassa tasatilanteessa.\nToiseen erään kotijoukkue tuli ryminällä ja pääsi pian yrittämään avausmaalia ylivoimalla. IFK onnistui Lankisen johdolla selvittämään alivoiman. Erän edetessä stadilaiset pääsivät paremmin peliin mukaan ja ottivat puolenvälin jälkeen kenttätapahtumat haltuunsa. Jukureiden tiivis oman alueen puolustus ei antanut IFK:lle tilaa tai aikaa luoda huippupaikkoja. Kesken stadilaisten hallinnan joutui Lankinen yllättäen töihin, pysäyttäen kotijoukkueen vastahyökkäyksen komealla hanskatorjunnallaan. Erän lopussa Jukurit pääsivät toistamiseen ylivoimalle, mutta tämän valkopaidat selvitti helposti. Erän päättyessä tuomittiin Eroselle keihästämisestä 5+20.\nUlosajosta johtuen IFK pelasi päätöserän viisi ensimmäistä minuuttia alivoimalla. Välittömästi ensimmäisessä vaihdossa karkasi Jukuri-hyökkääjä läpiajoon, mutta Lankisen tärkeä patjatorjunta herätti muunkin joukkueen kolmanteen erään. Tämän jälkeen ei kotijoukkueen ylivoima saanut mitään vaarallista aikaiseksi vieraiden aktiivista alivoimaa vastaan. Ikonen pääsi kokeilemaan alivoimalla läpiajosta, mutta rystynosto ei osunut kohdilleen. Minuutti jäähyn päättymisen jälkeen esitti Daniel Grillfors tavaramerkki taklauksensa puolustussinisellä. Kovan pommin seurauksena ”Grillille” ulosajo ja IFK jälleen viiden minuutin alivoimalle. Stadilaiset jatkoivat vahvaa alivoimapelaamistaan Lankisen varmojen torjuntojen edessä, eikä kotijoukkue onnistunut hyödyntämään toista isoa ylivoimaansa. Välittömästi Grillforsin jäähyn päättymisen jälkeen otti IFK pelin täysin haltuunsa. Kotijoukkue joutui rikkomaan kahteen otteeseen 15 sekunnin sisällä ja vieraat pääsivät kahden miehen ylivoimalle. Ajassa 54:20 nähtiin ottelun voittomaali. Juhamatti Aaltosen ja Mikael Johanssonin esityöstä Luttinen puttasi kiekon ylivoimalla tyhjään maaliin. Ottelun lopussa tarjottiin Jukureille vielä mahdollisuutta ylivoimalla, mutta IFK piti luukut kiinni loppuun asti ja stadilaiset nappasivat helpottavat kolme pistettä.\nIFK:n matsit jatkuvat ensi viikon tiistaina, kun Ilves saapuu Nordikselle vieraaksi. Kiekko tippuu jäähän kello 18.30.


MUSIIKKIOPISTO | Helsingin NMKY\nLUKUKAUSIMAKSUT JA LUKUVUODEN PITUUS\nVuonna 1966 perustettu Helsingin NMKY:n musiikkiopisto tarjoaa lapsille, nuorille ja aikuisille monipuoliset mahdollisuudet harrastaa musiikkia. HNMKY:n musiikkiopistossa voi opiskella soittoa, laulua, musiikinteoriaa ja sävellystä joko musiikkiopisto-linjalla tai avoimella linjalla.\nSoitinopetusta annetaan pääasiassa Vuorikadulla ja musiikkileikkikouluryhmät kokoontuvat Katajanokalla, Tuomiokirkkoseurakunnan tiloissa. Alakoululaisten laulu- ja huilukerhot pidetään myös Vuorikadulla.\nHelsingin NMKY:n musiikkiopisto on Suomen musiikkioppilaitosten liiton (SML) jäsen ja musiikkiopisto noudattaa taiteen perusopetuksen laajan oppimäärän mukaista opetussuunnitelmaa.\nOpistossa suoritettavat tasokurssit noudattavat SML:n antamia musiikin tasosuoritusten vaatimuksia. Musiikkiopistopuolen opinnot tähtäävät musiikkikoulun ja -opiston päättötodistuksiin.\nVarsinaisen musiikkiopiston lisäksi lapset, aikuiset ja seniorit voivat opiskella musiikkiopiston avoimella linjalla, jossa tasokurssien suorittaminen on vapaaehtoista.\nMusiikkiopiston seuraava pääsykoe järjestetään Vuorikadulla torstaina, 12.5.2022. Opistopuolelle pyrkijä saa olla korkeintaan 29-vuotias.\nPääsykokeeseen ilmoittautuminen rehtori Anu Kurkaalle sähköpostilla tai puhelimitse.\nMusiikkileikkikouluihin ja avoimelle osastolle otetaan oppilaita ilmoittautumisjärjestyksessä ja myös kesken lukukauden.\nTarvittaessa järjestämme opistopuolen pääsykokeen myös syyslukukauden alussa.\nMusiikkiopiston rehtori. Opettaja: Yksinlaulu\n050 303 3052\nTEORIATUNNIT SYYSKAUDELLA 2021\nMUSIIKIN TEORIAN OPETUS ALKAA 6.9.2021.\nTEORIA-AINEIDEN OPETUSPÄIVÄT JA ALUSTAVAT KELLOAJAT OVAT SEURAAVAT (uusia ryhmiä voidaan perustaa tarpeen mukaan):\nklo 16-17 Musiikin perusteet 2, lasten ryhmä\nklo 17-18.30 Musiikin perusteet D\nklo 16-17 Musiikin perusteet 3, lapset\nklo 17-18 Musiikin perusteet 1\nklo 18-19.30 Musiikkianalyysi\nIlmoittautumiset ja tiedustelut suoraan opettaja Ilkka von Boehmille ( 040 5859684, ivonboehm@gmail.com. ).\nOpistolinjalle pyrkiessään opiskelija voi olla korkeintaan 29-vuotias. Oppilasvalinnan kriteereinä ovat oppilaan musiikillinen lahjakkuus ja omaksumiskyky, joiden tulisi mahdollistaa ainakin musiikin perusopintojen loppuun suorittaminen. Opistopuolella teoriaopinnot ja tasosuoritukset kuuluvat opetussuunnitelmaan.\nMusiikkiopistolinjan seuraava pääsykoe järjestetään torstaina, 12.5.2022 klo 16 Vuorikadulla.\nPääsykokeeseen voi ilmoittautua rehtori Anu Kurkaalle sähköpostilla tai puhelimitse.\nMusiikkileikkikouluihin ja avoimelle puolelle otetaan oppilaita ilmoittautumisjärjestyksessä ja myös kesken lukukauden.\nTarvittaessa järjestämme opistolinjan pääsykokeen myös syyslukukauden alussa.\nOpistolinjalla opiskelevan opintoaika ( alkaen syyslukukausi 2019 ): Aikuisen musiikkiopistolinjan opiskelijan opintoaika on 5 lukuvuotta. Rehtori voi erityisistä syistä antaa opintoihin lisäaikaa; yleensä korkeintaan yhden lukuvuoden.\nNykyisiin opistolinjalaisiin aikuisiin sovellamme 6 vuoden opintoaikaa. Sen jälkeen opintoja voi jatkaa avoimella linjalla.\nKaikki musiikista kiinnostuneet lapset, aikuiset ja seniorit ovat tervetulleita opiskelemaan HNMKY:n musiikkiopiston avoimelle linjalle, jossa annetaan opetusta samoissa aineissa kuin musiikkiopistolinjalla.\nTasosoitot eivät ole pakollisia, mutta niitä voi halutessaan suorittaa. Tasosoitto 1 sisältyy lukukausimaksuun. Tasosoitoista 2 ja 3 perimme erillisen suoritusmaksun. Opiskelemme ja harrastamme musiikkia musiikkiopiston ammattitaitoisten opettajien johdolla.\nOppitunnin pituus avoimella puolella on 30 tai 45 minuuttia ja musiikinteorian opinnot suositellaan aloitettavaksi heti ensimmäisenä vuotena. Teoriatunnit sisältyvät lukukausimaksuun.\nAvoimen linjan uusi lukuvuosi alkaa 6.9.2021.\nTiedustele vapaita paikkoja musiikkiopiston rehtorilta, Anu Kurkaalta.\nHNMKY:n musiikkiopiston oppiaineita ovat\nTervetuloa kaikki ikään tai tasoon katsomatta opiskelemaan pianonsoittoa! Pianonsoitto opiskellaan ammattitaitoisten opettajien johdolla soittotunneilla. Soittotuntien välillä ohjelmistoa harjoitellaan kotona.\nMusiikkiopistossa pianonsoittoa opiskellaan soittoteknisten harjoitusten, kuten asteikkojen ja etydien hallinnan sekä taiteellisemman ohjelmiston kautta. Oppilas omaksuu pikkuhiljaa erilaisia musiikinhistoriallisia tyylisuuntia ja kasvattaa teknistä valmiuttaan.\nOpintomateriaaleina käytetään Suomessa yleisesti hyväksyttyjä ja käytössä olevia pianokouluja.\nOppilailla on lukuvuoden aikana mahdollisuus soittaa erilaisissa matineoissa. Tasosoittoja järjestetään yleensä syys- ja kevätlukukausien päätteeksi.\nMusiikkiopiston viulun- ja alttoviulunsoitonopiskelijat ovat monen ikäisiä ja tasoisia: mukana on lapsia ja aikuisia, harrastajia ja pidemmälle ehtineitä ja tähtääviä. Soiton voi aloittaa noin 3-4 vuotiaana. HNMKY:ssä viulunsoittoa on opetettu jo toistakymmentä vuotta.\nViulunsoittoa opiskellaan soittoteknisten harjoitusten, kuten asteikkojen ja etydien hallinnan sekä taiteellisemman ohjelmiston kautta. Oppilas omaksuu pikkuhiljaa erilaisia musiikinhistoriallisia tyylisuuntia ja kasvattaa teknistä valmiuttaan. Painotamme viulunsoitonopetuksessa myös pienryhmissä soittamista!\nViulun ja alttoviulunsoitonopiskelijoilla on mahdollisuus opiskella myös kamarimusiikkia pienryhmissä. Kamarimusiikkikokeilu sai alkunsa syyslukukaudella 1995 ja on vakiinnuttanut paikkansa yhteismusisointimuotona positiivisilla esiintymiskokemuksillaan.\nViulunsoitonopiskelijat esiintyvät musiikkiopiston matineoissa sekä oman instrumenttinsa luokkatunneilla. Omassa pääinstrumentissa on mahdollisuus suorittaa musiikkiopiston oppimäärä.\nHuilu kuuluu äänialoiltaan puupuhallinperheen korkeimpiin soittimiin. Huilun ääntä voi kuvailla kirkkaaksi, kuulaaksi, moniväriseksi ”vedenpeiliksi”.\nHuilun soittamisen voi aloittaa noin 7-11 vuoden ikäisenä. Instrumenttia opiskellaan viikottaisten soittotuntien ja kotona tapahtuvan harjoittelun kautta. Soitonopiskeluun kuuluu myös muiden solististen instrumenttien tavoin musiikinteorianopiskelu. Yhteiset joulu- ja kevätmatineat tarjoavat kaikille esiintymismahdollisuuksia.\nSoitonopiskelun lähtökohtana on jokaisen henkilökohtaisten musikaalisten taitojen löytäminen ja kehittäminen. Jokaisen oma halu ja mielenkiinto sekä innostus on tärkeintä. Soitonoppimiseen ei ole olemassa ”taikakeinoja”, vaan jokainen voi oppia harjoittelemalla ja yrityksen ja erehdyksen kautta. Aikaa harjoittelulle tulisi olla riittävästi.\nOpettaja Krista Pellikka\nTervetuloa opiskelemaan laulua!\nLaulunopiskelu on aikaa ja kärsivällisyyttä vaativaa mutta antoisaa työtä. Koska ääni on yksilöllinen instrumentti, laulutekniikan kehittyminen vaihtelee paljon oppilaasta riippuen. Tämä seikka on hyvä tiedostaa ennen laulunopiskelun aloittamista.\nLaulua opiskellaan teknisten harjoitusten ja taiteellisen ohjelmiston kautta. Oppilas omaksuu pikkuhiljaa erilaisia musiikinhistoriallisia tyylisuuntia ja kasvattaa lauluteknistä valmiuttaan.\nLaulunopiskelua ei voi aloittaa kovin nuorena, koska ääni ei ole kehittynyt. Noin 17 vuotta on alaikäraja, ennen kuin voidaan aloittaa laulutekniikan järjestelmällinen kehittäminen. Avoimella osastolla oppilas voi klassisen ohjelmiston ohella opiskella myös kevyempää musiikkia.\nTervetuloa opiskelemaan kanteleensoittoa viisikielisellä tai isolla,\n36-38 -kielisellä kanteleella. Opintomateriaalina käytetään Suomessa laajasti käytössä olevia kanteleoppaita. Niitä on ilmestynyt uusia, nimenomaan alkeismateriaalia, runsaasti viime vuosina.\nKanteleessa on kaunis ja naapuriystävällinen ääni. Soittajansakin se lumoaa.\nOhjelmistossa on aluksi lastenlaulu- ja kansansävelmäsovituksia.\nKanteleella voidaan soittaa myös eri aikakausien harppu- ja piano-ohjelmistoa, kunhan kromatiikkaa ei ole liikaa. Kanteleelle on myös sävelletty musiikkia. Kurssitutkinto-ohjelmisto on siis monipuolinen myös kanteleella. Vuositutkintoja suoritetaan keväisin esim konserttiesiintymisen muodossa. Kannelta on helppo lähestyä ja viisikielinen kannel on alkajalle kevyt kantaa!\nEmma Kuntsi ( emmakuntsi@gmail.com )\nKitara on yksi NMKY:n musiikkiopiston suosituimmista soitinvalinnoista. Oppilaat ovat innostuneita ja kehittyvät hyvin yksilöllisesti ja monipuolisesti.\nKitara valitaan soittimeksi monista eri syistä. Niitä ovat esim. kitaran kaunis ja pehmeä (myös naapuriystävällinen) ääni, monipuolisuus, käytännöllisyys ja kohtuullinen hinta. Kitara on jalo ja romanttinen soitin, jonka perinteet ulottuvat Espanjaan aina 1700-luvulle asti. Soitin soveltuu kaikkien aikakausien, myös nykymusiikin soittamiseen.\nKitaransoittoa harjoitellaan opettajan opastamilla tunneilla ja itsenäisesti kotona. Oppilaat esiintyvät erilaisissa matineoissa; esimerkiksi joulun alla ja keväisin järjestämme tunnelmallisen kitaristien konserttitilaisuuden, johon pääsevät mukaan kaikki halukkaat. Lisäksi opiskelussa on mahdollisuus kitaristeille järjestettävään kamarimusiikkitoimintaan. Tervetuloa tutustumaan!\nSävellyksen opetuksen tarkoituksena on tukea oppilasta itsenäisessä sävellystyössä.\nSävellystä voivat opiskella niin harrastajat kuin ammattiin tähtäävätkin.\nPianon vapaa säestys tarkoittaa kappaleiden soittoa sointumerkeistä tai korvakuulolta.\nTunneilla opitaan perustiedot ja -taidot, fraseerausta, improvisaatiota sekä harmoniaopin alkeita. Opetus etenee oppilaan kykyjen pohjalta, joten se sopii niin aloittelijalle kuin pidemmälle ehtineellekin. Soittotuntien välillä ohjelmistoa harjoitellaan kotona. Käymme läpi haluamasi rytmimusiikin lajin (pop, rock, iskelmä, jazz, latin) eri tyylejä, ghost-sävelten käyttöä, sormibalanssia sekä kolmimuunteisuuden estetiikkaa. Kaikissa eri musiikkityyleissä harjoitetaan pianon soinnin muodostamista ja soittamisen eri tekniikoita. Halutessasi perehdytään myös pianonsoiton ja laulamisen yhdessä tuomiin haasteisiin. Lukuvuoden aikana on mahdollisuus soittaa erilaisissa matineoissa. Vapaa säestystä voivat opiskella kaikenikäiset.\nMusiikinteoria oppiaineena perehdyttää länsimaisen musiikin teoreettisiin perusteisiin ja lainalaisuuksiin. Samalla se tukee solistisen aineen opiskelua. Musiikkiopiston puolella musiikinteorian opinnot ovat pakollisia. Teoriaopinnot sisältyvät lukukausimaksuihin musiikkiopiston ja avoimen osaston puolella.\nSuosittelemme, että oppilas suorittaa samaan aikaan vastaavan tasoista teoria-ainetta ja solistista tutkintoa.\nOpetus alkaa kunkin lukukauden syksyllä samaan aikaan kuin avoimen osaston opetus. Syksyllä alkaville teoriatunneille ilmoittaudutaan alustavasti keväällä. Ensimmäistä opiskeluvuottaan aloittavat ilmoittautuvat syksyllä.\nOpettaja Ilkka von Boehm\nMusiikin teorian ryhmäopetus sisältyy lukukausimaksuun.\nAnu Kurkaa 050-3033052 arkisin klo 9-13.\nHNMKY:n soitinpuolen kamarimusiikista vastaa Pia Sävelkoski.\nKokoonpanoja on lukukauden aikana ollut periodeittain.\nRyhmiä kootaan tapauskohtaisesti.\nMusiikkiopisto-linjalle haetaan pääsykokeen kautta.\nMUSIIKKIOPISTON SEURAAVA PÄÄSYKOE JÄRJESTETÄÄN torstaina, 12.5.2022 kello 16 osoitteessa Vuorikatu 17 (sisäänkäynti porttikäytävästä). Pyrkijä voi hakiessaan olla korkeintaan 29-vuotias.\nPääsykokeeseen ilmoittautuminen: Rehtori Anu Kurkaa; anu.kurkaa(at)hnmky.fi tai puhelimitse 050 303 3052 viimeistään maanantaina, 9.5.2022\nPääsykokeissa testataan oppilaan yleistä musikaalisuutta: rytmien taputtamista, melodian laulamista ja sointujen kuulemista. Hakija valmistaa pääsykokeeseen myös vapaavalintaisen musiikkiesityksen.\nAvoin musiikkiopisto ja musiikkileikkikoulu\nAvoimeen musiikkiopistoon ei ole erillistä hakuaikaa.\nVapaita opiskelupaikkoja voi tiedustella musiikkiopiston toimistosta pitkin lukuvuotta.\nMyöskään muskareihin ei ole erillistä hakuaikaa.\nMuskariin voi tulla mukaan myös kesken lukuvuoden.\nSaat muutettua yhteystietojasi täyttämällä seuraavan lomakkeen:\nMusiikkiopisto - Yhteystietojen muuttaminen\nMuutokset yhteystietoihin *


CAM-VW10 Volkswagen autokohtainen peruutuskamera -\nCAM-VW10 Volkswagen autokohtainen peruutuskamera\nVW CAM-VW10 - Transporter T6 peruutuskamera\nTakaoven yläpuolella olevan alkuperäisen jarruvalon tilalle asennettava peruutuskamera led-jarruvalolla Volkswagen Transporter T6 pakettiautoon (2017 - ja uudemmat). CMOS 1/3 Sensorilla, 700tv LINES Resoluutiolla.\n- Toimintalämpötila: -30 °C - +70 °c\n- Tiiveysluokka: IP69K\n- TV systeemi: NTSC/PAL\nVW CAM-VW10 - Transporter T6 peruutuskamera - Huom! Ei sovellu pariovet sisältävään malliin.\nPakkikamera-jarruvalo yhdistelmä on vesitiivis ja täysin vastaava kuin alkuperäinen jarruvalo. Peruutuskamera on integroitu jarruvalon runkoon todella tukevasti, eikä säikähdä pesuautomaatteja.\nKamerassa on sisäänrakennetut infrapunaledit, joiden avulla myös yöllä näkee kameran näyttämän kuvan selvästi.\nYökuva toistuu mustavalkoisena. Erittäin yksinkertainen kytkeä, peruutuskamera herää itsestään, kun peruutusvaihde kytkeytyy päälle.\nJohtosarja 4 PIN\nArvostelet: CAM-VW10 Volkswagen autokohtainen peruutuskamera\nCAM-VW10 Volkswagen autokohtainen peruutuskamera - nyt edulliseen JJ-TUONTI hintaan 199,00 € - Volkswagen CAM-VW10 - heti toimitus suoraan Oulun autohifi myymälästämme - Autoviihde -varastostamme.


Rice Barn And Rooms, Hang Dong, Thaimaa - Vertaile tarjouksia\n428 Moo 7, Hang Dong, Thaimaa\nParhaat tarjoukset Rice Barn And Rooms hotellille\nArvostelut: Rice Barn And Rooms\nTietoja Rice Barn And Rooms\nVierasmaja tarjoaa 3-tähden asumista kuten myös nopean sisään-/uloskirjautumisen, lentokenttäkuljetuksen ja ulkouima-altaan. Majoituspaikasta löytyy myös grillausmahdollisuus/piknik-alue, kirjasto ja ...\nHotellin Rice Barn And Rooms palvelut\nHotellin Rice Barn And Rooms valokuvat\nMissä Rice Barn And Rooms sijaitsee?\nUseimmin kysytyt kysymykset Rice Barn And Rooms varaukselle\nMillainen hotellin Rice Barn And Rooms hinnoittelu on verrata 3-tähden hotelleihin kaupungissa yleisesti ottaen Hang Dong?\nHotellit kaupungissa Hang Dong, joilla on 3 tähteä maksavat yleensä 31,51/yö, mutta Rice Barn And Rooms on saatavilla yleensä keskimäärin 32 % halvemmalla kuin mitä alueella on usein totuttu näkemään. Voit helposti nauttia majoituksesta Rice Barn And Rooms hotellissa 20 €/yö. Tämä tarjous on loistava niille HotelsCombined-käyttöjille, jotka suunnittelevat vierailua kaupunkiin Hang Dong.\nKuinka lähellä Rice Barn And Rooms on lähintä lentokenttää Chiang Mai?\n11,6 km päässä sijaitseva Chiang Mai kenttä on kaupunkia Rice Barn And Rooms lähinnä oleva. Keskimääräinen odotettavissa oleva ajoaika hotellilta Rice Barn And Rooms kentälle Chiang Mai on 14min. Hotellin ja lentokentän välisiin liikennejärjestelyihin tutustuminen on aina hyvä idea.\nMiten vieraat voivat liikkua helpoiten kentältä Chiang Mai Rice Barn And Rooms hotellille?\nLöytyykö hotellista Rice Barn And Rooms uima-allasta?\nKyllä, hotellista Rice Barn And Rooms löytyy uima-allas vieraiden käyttöön. Yleensä hotellien uima-altailla on auki- ja sulkemisajat, joten muista tarkistaa vastaanotosta aukioloaikoja koskevat seikat ennen uima-altaan käyttöä.\nMikä on hotellin Rice Barn And Rooms puhelinnumero?\nJos sinulla on kysyttävää hotellista tai yöpymisestä, soita numeroon +66 819 522 448.\nLöytyykö Rice Barn And Rooms hotellista WiFi-internetyhteyttä?\nKyllä, Rice Barn And Rooms hotellissa on WiFi-internetyhteys hotellivieraille.\nMikä on hotellin Rice Barn And Rooms uloskirjautumisaika?\nHotellin Rice Barn And Rooms normaali uloskirjautumisaika on 11:00. Vieraat voivat yleensä kirjautua sisään klo 13:00 alkaen. Erikoisjärjestelyt ovat mahdollisia, jos niistä sovitaan vastaanoton kanssa.\nKuinka paljon maksaa yöpyminen hotellissa Rice Barn And Rooms, Hang Dong, Thaimaa?\n17 € per yö on paras hinta joka on löydetty hotellin Rice Barn And Rooms huoneelle viime aikoina keskimääräisten hintojen ollessa 20 € per yö. Näet uusimmat hinnat kirjoittamalla päivämäärät yllä olevaan lomakkeeseen.\nTop Hang Dong hotellit\nKatso lisää suosittuja hotelleja - Hang Dong


28.6.2019 Hanne Muurinen Poliisilta 0\nEteläväylällä jäi klo 22.30 kiinni ajo-oikeudeton kuljettaja. Henkilöauton ratissa oli 1980-luvulla syntynyt mies, jolle kiinnijääminen oli kolmas kerta vuoden sisään. Mies sai teostaan sakon.\nKaikkiaan Sisä-Suomen poliisilaitosalueella oli klo 18-04 välisenä aikana yhteensä 184 tehtävää. Näistä 78 kpl oli Keski-Suomessa.\nLähde: Sisä-Suomen poliisi (28.6. klo 08.12)\nSatamankärkeen suunniteltu saunaravintola-hanke on kaatumassa


Popkaunotar Tuuli poseeraa somessa: ”Pride” – Stara\nPopkaunotar Tuuli poseeraa somessa: ”Pride”\nViihdeuutiset 1.7.2021, 14:00 · Stara.fi\nLaulajajulkkis Tuuli on tullut tunnetuksi myös muusta kuin musiikin parista, sillä hän on hyvin aktiivinen myös sosiaalisen median eri kanavissa. Ylpeänä neitsyttään korostava nuori popkaunotar on nyt juhlinut pride-teemaa näyttävästi somessa.\nTuuli poseeraa nimittäin parhaillaan tuoreessa päivityksessään valkoisessa asussa, joka korostaa kauniisti hänen poveaan. Sensuelli ilme kasvoillaan ja sateenkaaren väreissä loistavat silmämeikin kasvoillaan Tuuli kirjoittaa päivityksen liittyvän nimenomaan prideen. Se sopiikin hyvin, sillä Tuuli on pitänyt intiimiin kanssakäymiseen liittyviä tabuja esillä ansiokkaasti.


Asentotuoli LOMMA musta | JYSK\n85,- /kpl119,- /kpl\nKoko kasattuna Leveys: 57 cm, Korkeus: 109 cm, Syvyys: 70 cm\nKokonaisuus oli erittäin hyvä!\nErittäin mukava tuoli istua!\nNimi: Heikki Leikkonen\nOlemme olleet tyytyväisiä tuoleihin. Niissä on hyvä istua ja ne ovat tyylikkään yksinkertaiset.\nNimi: Aila Lansimies\nTodella hyvät ja mukavan isot terassi tuolit. Toimivat hyvin käytössä myös ilman pehmusteita! :) Tilasin verkkokaupasta ja toimitus kotiovelle oli nopea.\nKevyet ja mukavat toimivat tuolit\nKevyet ja monikäyttöiset tuolit\nHyvät ja tukevat tuolit. Taittuu kasaan ja monta asentoa tekee näistä niin auringonotto- kuin ruokapöytätuolitkin. En ole käyttänyt ilman pehmusteita, mutta materiaali ei tunnu kovalta. Keveyden ansiosta helppo siirtää.


Easy plait | Beauty Box\nMonesti, jos en jaksa panostaa hiuksiin tai aika on vain kortilla, niin laitan hiukset kiinni. Olen totaalisen kyllästynyt tavalliseen ponnariin ja nyt olenkin taas alkanut tekemään itselleni erilaisia lettikampauksia. Perusranskalainen letti on todella nopea ja helppo tehdä itsekkin ja se näyttää kivalta pitkissä hiuksissa. Varsinkin salilla treenatessa ranskis on tosi toimiva kampaus.\nLettikampauksen pohjalla kannattaa käyttää muotoilutuotteita varsinkin, jos hius on liukas tai jäykkä. Suolasuihke föönauksen pohjalle on loistava tuote tuomaan rakennetta hiuksiin. Kuiviin hiuksiin lisätty hiuspuuteri tuo tuuheutta ja hiusten letittäminen on tuplasti helpompaa. Kevyt suihkaisu hiuslakkaa letin päälle pitää pikkuhiukset kurissa.\nNyt, kun nämä säätkin ovat olleet aika vaihtelevia tuulineen ja tuiskuineen, niin aukinaisia kampauksia on ollut aika haastava pitää. Minulla ovat ainakin menneet kiharat suoriksi tai suoristukset luonnonkiharassa hiuksessa taas pörrölle. Letin kanssa ei ole tarvinnut stressailla miten hiusten käy tuulessa ja tuiskussa. Näin joulunpyhinä letti voi pelastaa, jos hiuksia ei jaksa laitella pitkän kaavan mukaan.\nLähettänyt Webmaster klo 1.47\nTunnisteet: Beauty Box, hiukset, kauneus, Muoti amp; kauneus\nLettikampaus on tosi tyylikäs ja sopii hyvin tumman asun kanssa.\n27. joulukuuta 2014 klo 11.30


Avellán Nona - Eiran sairaala\nMedia Eiran artikkelit terveydestä Meille töihin Etusivu / Asiantuntijat / Avellán Nona\nTutkinto:Paripsykoterapeutti, erityistason perheterapeutti, valtiotieteiden maisteri\nKielitaito:Suomi, Ruotsi, Englanti Minulla on pitkä kokemus perheiden ja parien vuorovaikutukseen\nliittyvästä työstä ja olen kouluttautunut mm. aiheissa kuten; vanhempien\nja lasten vuorovaikutus, kriisien kohtaaminen sekä perheasioiden\nsovittelu. Tunnekeskeinen pariterapia (EFT) menetelmänä kiinnostaa minua\nerityisesti ja kouluttaudun siihen syksyllä 2016. Päätoimisesti\ntyöskentelen perheneuvolassa perheneuvojana sekä pari- ja\nperheterapeuttina. Olen myös toiminut useamman vuoden lastensuojelun\nsosiaalityöntekijänä ja sovittelijana.\nPalvelut:Pari- ja perheterapia, Psykoterapia\nErityisosaaminen:Psykoterapia parien ja perheiden kanssa.


Thule Pyöräteline VeloCompact 3 - 926 | xalaxion shop\nThule Pyöräteline VeloCompact 3 - 926\nThule Pyöräteline VeloCompact 3 - 927\nKompakti, turvallinen ja tukeva - Thule VeloCompact 927 kolmen polkupyörän mukavaan kuljettamiseen. Pyöräteline takaa ergonomisen käytön sekä tilaa säästävän säilytyksen, kun pyöräteline ei ole käytössä.\nKevyt ja pienikokoinen polkupyöräteline jokapäiväiseen käyttöön. Polkupyöräteline on helppo kiinnittää ja säätää ennen kiristyskahvan sulkemista vetokoukkuliittimen alkuvakauden ansiosta\nTelineen kuormauskapasiteetti voidaan nostaa neljään polkupyörään neljännen pyörän sovittimen avulla. Irrotettavien pidikkeiden avulla pyörät on helppo kiinnittää lukittavilla nupeilla. Soveltuu akseliväliltään suurille polkupyörille yksitoimisten ulosvedettävien renkaanpitimien avulla.\nNäppärän poljinkäyttöisen kallistustoiminnon ansiosta tavaratilaan pääsee käsiksi myös silloin, kun telineessä on polkupyöriä. Pumppusolkiset renkaiden kiinnityshihnat helpottavat renkaiden kiinnittämistä.\nHelppo taittaa kokoon säilytystä varten – sopii useimpiin auton tavaratiloihin. Lukitsee polkupyörät polkupyörätelineeseen ja polkupyörätelineen vetokoukkuun (lukot mukana). Esiasennettu, työkaluja ei tarvita.\nYleiset tiedotMaksimi pyörien määrä 3 (4) kpl\nKantavuus: 60kg Kantavuus / pyörä: 25 kg\nRunkokoot: 22-80 mm\nKuormausramppi (Lisävaruste TH 9152)\nLisäpidike (Lisävaruste TH 9261)\n3 (4) pyörälle / 7-napainen johtosarja


Mordhau / Arvostelut / pelaaja.fi\n2.08.2019 // Kirjoittanut: Antti Voutilainen\nRitarillisuus ei ole kuollut\nKeskiaikaan sijoittuvista peleistä ei varsinaisesti ole ylitarjontaa. Puhtaasti moninpeliin keskittyvät pelit ovat vielä harvemmassa, vaikka käsikähmän makuun onkin päässyt viime vuosina For Honorin parissa. Vielä harvinaisempaa herkkua ovat ensimmäisen persoonan kuvakulmasta kuvatut moninpeliin keskittyvät tapaukset. Seitsemän vuotta sitten julkaistu Chivalry: Medieval Warfare sisälsi tuota kaikkea, ja sen manttelinperijäksi nousee nyt Mordhau, joka tarjoaa brutaalia lähitaistelua keskiaikaisissa maisemissa.\nMordhaussa pelaaja heitetään palkkasoturin saappaisiin keräämään kokemusta ja kultaa. Ensimmäisen palkkion pääsee lunastamaan pelin opetusosiossa, josta on luvassa varsin messevä palkkio. Tutoriaali opettaa pintapuolisesti kaikki pelaajan tarvitsemat liikkeet ja toiminnot.\nOpettelusta ansaitun valuutan voi sijoittaa välittömästi oman palkkasoturin varusteluun tai säästää myöhemmin käytettäväksi. Pelissä on valmiiksi käytettävissä yhdeksän palkkasoturia, joista voi valita mieleisensä. Muuttujina sotureilla on aseistus ja panssarointi. Tarjolla on ketterämpiä kavereita, jotka liikkuvat ja iskevät nopeasti. Heillä ei ole suojia kuin nimeksi, joten henki on höllässä. Valittavissa on myös todella raskaasti haarniskoituja mörssäreitä, jotka nopeuden sijaan luottavat voimaan.\nMordhaun vahvuutena on erittäin laaja kustomoitavuus. Oman soturin varustamiseen annetaan 16 varustepistettä, jotka jakautuvat panssareiden, aseiden ja kykyjen välille. Pisteet saa jaettua täysin omavalintaisesti. Soturi voi olla shortseissa juokseva ja luuttua soittava rimpula tai lekan kanssa heiluva teräsvuori.\nVarustevarasto toimii pelin keskiössä, ja oman hahmon säätämiseen saa helposti uppoamaan kohtuuttoman paljon aikaa. Suojien valinnassa vaakakupissa on se, millaista turvaa panssari antaa ja miten hyvältä se näyttää. Aseissa arpominen on jo hankalampaa, sillä ulottuvuus, nopeus ja voima ovat usein toisensa poissulkevia. Keihäällä ulottuu kauas, mutta lekalla yksi onnistunut heilautus päättää mittelön.\nHuumorintajua tekijöiltä ei ole puuttunut, sillä asevarastosta löytyvät luutun lisäksi esimerkiksi paistinpannu. Siinä on vahva psykologinen pelote, sillä kukaan ei halua tulla päihitetyksi paistinpannulla.\nPelimuotojenkin suhteen kirjo on varsin laaja. Vastuksenvalinnassa tarjolla olevat pelimuodot ovat Frontline, Battle Royale ja Horde. Frontlinessa pelaajien tehtävänä on vallata kartalta löytyvät hallintapisteet. Käytännössä pelimuoto on kuin Battlefieldin Conquest miekoilla ja kilvillä. Mikäli peliltään kaipaa täyttä kaaosta, Frontline on tällöin oikea valinta.\nBattle Royale on sitä itseään, ja yhtä hengissä selviytyjää etsitään enimmillään 64 pelaajan joukosta. Varusteet mittelöitä varten löytyvät pelikentältä löytyvistä arkuista.\nHorde-tilassa ihmispelaajat asettuvat tekoälyn ohjastamia vihollisaaltoja vastaan. Vihollisaallot vahvistuvat määrällisesti ja laadullisesti sen mukaan, mitä useamman aallon saa eliminoitua. Soturin varustus löytyy tälläkin kertaa kentältä, mutta varusteet pitää ostaa valuutalla, jota ansaitsee tapoista. Horde on ehdottomasti kolmikon heikoin lenkki, sillä määrällistä ylivoimaa vastaan taistelu menee liian usein juoksenteluksi ja odotteluksi.\nPelin sisäisen palvelinselaimen takaa löytyvät vielä Deathmatch-, Skirmish- ja Team Deathmatch -pelimuodot. TDM:ssä ja Skirmishissä pelaajat jaetaan kahteen joukkueeseen, jotka ottavat mittaa toisistaan.\nMelkein kaikissa muissa peleissä hyljeksimäni pelimuoto Deathmatch onkin tällä kertaa se kaikkein paras. Nimen perusteella odotettu kaaos loisti poissaolollaan, sillä pelimuoto on valjastettu kaksintaisteluiden areenaksi. Ensimmäisellä kerralla en tosin tuntenut kirjoittamattomia sääntöjä ja ryntäilin kaikkien ulottuvilla olevien kimppuun. Saatuani asianmukaiset nuhteet kanssapelaajilta sisäistin koodiston. Vastustajalle kumartaminen tai muu vastaava ele toimii haastamisena taisteluun, joka on pelin paras osuus.\nIntensiivisyys nousee omiin lukemiinsa tarkkaillessa edessä olevan vihollisen liikkeitä, sillä niitä on luettava kuin Dark Souls -pelien taisteluissa. Virheille ei ole paljoa varaa, sillä oma hahmo liikkuu varsin verkkaisesti ja vihollisen astalo on yllättävän ylettävä. Illuusio hitaudesta kuitenkin haihtuu, kun lyöntejä vaihdetaan puolin ja toisin onnistumatta puolustuksen murtamisessa. Taistelu tempaisi mukaansa siinä määrin, että tuolilla oli vaikea pysyä, kun yritin saada iskuja perille.\nKamppailua voisi luonnehtia lähitaistelun shakiksi, koska tie menestykseen edellyttää tarkoin harkittuja siirtoja ja vastustajan lukemista. Lyöntien, torjuntojen, valelyöntien ja vastaiskujen oikea ajoittaminen on kaikki kaikessa.\nOnkin suuri sääli, ettei Mordhaussa ole panostettu kaksintaisteluihin. Battle Royale -pelimuodon olisi voinut korvata turnausjärjestelmällä, jossa voittaja seulottaisiin kaksintaisteluiden kautta. Taistelun hävinneet voisivat jäädä katsomaan peliä ja ehkäpä oppia turnausta jatkavien edesottamuksista.\nVaikka taistelun hienous ei pääse loistamaan muissa pelimuodoissa, se ei tarkoita, etteivätkö nekin olisi hauskoja. Esimerkiksi Frontlinessa vääntö hallintapisteistä on varsin brutaalia. Siinä ovat päät ja muut raajat höllässä, kun pitkämiekka alkaa heilua ihmisjoukossa.\nMordhaun visuaalinen anti on varsin hyvällä tasolla. Hahmojen yksityiskohtiin ja animaatioon on selvästi panostettu. Pelikartoissa yksityiskohtien määrä ei ole ehkä niin antoisa, mutta valittamista niistä ei keksinyt. Julkaisussa karttojen määrä on kuusi, ja niiden koko vaihtelee pelimuodon ja pelaajamäärän mukaan.\nÄänimaailman osalta kiitoksensa ansaitsevat erityisesti soturien sotahuudot varsinkin silloin, kun suuri joukko yhtyy samaan huutokuoroon. Myönnytys on tehtävä myös äänitehosteille, jotka syntyvät osuessa viholliseen. Rusahdukset ja läsähdykset ovat saatu kuulostamaan inhottavan kivuliailta.\nKavereiden kanssa pelatessa ikävä ominaisuus on se, etteivät he erotu muiden pelaajien seasta selvästi. Lisäksi kaverit eivät seuraa automaattisesti ryhmänjohtajan mukana, kun tämä liittyy peliin. Tämä herättää kysymyksen, miksi ryhmiä edes muodostetaan, kun siitä ei ole mitään hyötyä.\nKokonaisuutena Mordhau on varsin viihdyttävä peli pienine puutteineenkin. Toivottavasti kehittäjät lisäävät peliin turnausjärjestelmän, jotta erinomainen taistelumekaniikka pääsee oikeuksiinsa.


Uusi palvelu LehtiMarketilta e-lehtien tilaamisen helpottamiseksi | LM Tietopalvelut\nEtusivu > Ajankohtaista > Uutiset > Uusi palvelu LehtiMarketilta e-lehtien...\nAkateeminen Tietopalvelu ja LehtiMarket yhteistyöhön helpottamaan kausijulkaisujen hallintarutiineja LehtiMarketin matka-apuraha BMF:n jäsenille\nUusi palvelu LehtiMarketilta e-lehtien tilaamisen helpottamiseksi\nLehtiMarketin asiakaspalvelun tekninen tuki on ryhtynyt keräämään e-lehtien tilausten aktivointiin tarvittavat asiakasnumerot suoraan kustantajilta. Tämän asiakkaan aikaa säästävän palvelun ansiosta asiakkaan ei tarvitse itse etsiä e-lehtien käyttöönottoon tarvittavia asiakasnumeroita.\nLehtiMarket hankkii tilatun lehden asiakasnumeron suoraan kustantajalta ja ilmoittaa asiakasnumeron/tilausnumeron sähköpostitse asiakkaalle.\nLehtiMarket on myös sopinut useiden kustantajien ja tilaajapalveluiden kanssa e-lehtien tilaamisesta sähköpostitse. LehtiMarket vastaa myös rekisteröitymisistä ja mahdollisista IP osoitteiden päivityksistä.\n”Kehitämme jatkuvasti tilausprosessejamme ja sähköisiä palveluitamme, sillä haluamme helpottaa asiakkaidemme tilausrutiineja ja tehostaa palveluiden käyttöä”, kertooLehtiMarketin toimitusjohtaja Janne Järvinen.\nLehtiMarket on vuonna 1972 perustettu Suomen johtava tietopalveluiden tarjoaja. Asiakkaitamme ovat yliopistot, kirjastot, yritysten tietopalvelut, kaupungit sekä kunnat. LehtiMarketin palvelut tukevat tiedon joustavaa ja kustannustehokasta hallintaa kirjastoissa ja yrityksissä. Palvelumme helpottavat perinteisten julkaisutilausten hallinnointia sekä tehostavat elektronisten julkaisujen, elektronisten aineistojen ja viite- sekä kokotekstitietokantojen käyttöä. LehtiMarketin vahvuus ovat pitkäaikaiset asiakassuhteet, alan tuntemus ja ammattitaitoinen henkilökunta. LehtiMarket tarjoaa monipuolisia elektronisia palveluita, jotka mahdollistavat tehokkaan ja monipuolisen kokonaispalvelun. Dun & Bradstreet Finland Oy on luokitellut LehtiMarket Oy:n korkeimpaan AAA-luokkaan.\nLisää tietoa www.lehtimarket.fi


Nike Dry Short 9in Sininen →【Treenishortsit Sportamorella】\nTäydelliset shortsit tennispeliin! Klassinen Dri-Fit materiaali pitää sinut kuivana koko treenin ajan. Elastinen, mesh-vuorattu vyötärönauha tarjoaa mukavan istuvuuden ja hengittää hyvin. Syvät, kunnolliset taskut, joissa pallot pysyvät kätevästi häiritsemättä peliäsi. Materiaali ei häiritse liikkeitäsi, joten voit vastaanottaa vastustajasi jokaisen lyönnin.\nNikeDry Short 9inSininen